I Vinteren 1884—85 fandtes syv beboede Huse ved Ang- 
magsalik-Fjorden, nemlig ved: Tasiusarsik kangigdlek tet ved 
Fjordens vestre Munding; Kangarsik og Norsit paa den sydligste 
store © — den Strækning af Øen, hvorpaa disse beboede 
Steder ligge, kaldes med eet Navn Kulusuk; — Umivik og 
Kumarmiut paa Pynter af de store Øer paa Østsiden af Fjorden; 
Ingmikertok paa en lille © nærved Kumarmiut, samt Norajik paa 
Øen for Endeu af den bredere, ydre Del af Fjorden. Ved sidst- 
nævnte Sted findes et temmelig stort, bakkeformet Underland, som 
er ret frodigt bevoxet. Paa hvert af disse Steder findes kun eet 
Hus, men disse ere meget store og rumme undertiden en halv 
Snes Familier. Befolkningen ved Angmagsalik-Fjorden bestod 
ialt af 225 Mennesker, dog sagde man, at der tidligere havde 
boet mange flere Folk, men at Isen paa Landet udbreder sig 
og Isen paa Havet stadig bliver slemmere, hvorfor mange Folk 
ere rejste Syd paa eller ere døde af Hungersned. Man fortalte, 
at der her findes 40 Hustomter og at alle disse i gamle Dage 
vare beboede samtidigt. - 
Saasnart der om Vinteren kommer Drivis udfor Kysten, 
tildækkes selvfølgelig Fjorden med Is; men før den Tid, og 
naar Isen tilsøs gaar bort, er Brendingen saa stærk, at kun 
de mere dækkede Farvande ere belagte. Stærke Strømskærin- 
ger holde saa godt som altid store aabne Vaager vedlige ved 
Fjordens Munding, og det selv naar Isen ligger pakket til Hori- 
zonten, Kulden er stærk og Vejret stille. Ogsaa enkelte Steder i 
de mere dækkede Farvande, hvor der er stærke Strømskæringer, 
bortsmelter Isen meget hurtigt, saa at der langt inde i Fjorden 
kan være store Vaager, medens den ydre Del af Fjorden endnu 
er tillagt. 
Mellem Øerne fore mange Sunde over til Fjorden Sermiligak; 
men det Løb, som almindeligst befares, er det, som gaar i Fort- 
sættelsen af Angmagsalik-Hovedfjord og kaldes Ikerasak. Det 
begrændses paa begge Sider af 2 til 3000 Fod høje, stejle Fjelde. 
Der er altid meget stærk Strøm gjennem dette Løb, hvorfor det 
